Selle nädala uudistes:
Kerjusest seadusandjaks -
kuidas see mees pages jõhkrast režiimist vabadusse,
ja miks temast on saanud Põhja-Korea peamine sihtmärk.
Veel:
Ühe mehe elusihiks on tuua puhas joogivesi kõikjale üle ilma.
Ta näitab meile tehnoloogiat, mis on aidanud sadu tuhandeid.
Ja:
Esmakordselt üle aastakümnete laiendab USA merevägi kaplanaati.
Näeme, mis andis uue tõuke vaimuliku valmisoleku suunas.
Tere vaatama selle nädala kristlikke uudiseid!
- Olen George Thomas. - Ja mina Wendy Griffith.
Umbes 34 000 põhjakorealast
on elu kaalule pannes pagenud orjusest vabadusse Lõuna-Koreas.
Kolleeg Chris Mitchell teatab Soul'ist, et ühest ülejooksikust
on saanud Põhja-Korea režiimi peamine sihtmärk.
Minu taga on Lõuna-Korea parlament.
Üks seadusandja tegi läbi tavatu ja imelise teekonna
lapskerjusest Põhja-Koreas parlamendiliikmeks Lõuna-Koreas.
CBNi Uudised kohtus seadusandja Ji Seong'iga,
kel on nüüd ambitsioonikas siht.
Rahvuskogu liikmena on mu lootus, et Põhja-Korea režiim langeks,
et põhjakorealased saaksid olla vabad ja uskuda Jumalasse.
Tahan pühendada oma elu sellise vabaduse ja ühtsuse loomisele.
Seong-Ho näitas meile kotšebi (kodutu laps Põhja-Koreas) joonistust
ja rääkis, et jäi lapsena ellu, kui miljonid nälgisid surnuks.
14-aastaselt kaotas Seong-Ho õnnetuses jala ja käe
ja 24-aastaselt pages vabadusse.
Pagesin Põhja-Koreast ilma jala ja vasaku käeta.
Ujusin üle Tumen'i jõe, et mitte Põhja-Korea sõduritele silma jääda.
Kõndisin 6000 km - Hiinasse, Laosesse, Myanmari ja Taisse -
ja siis tagasi 10 000 km Lõuna-Koreasse.
Kuna jõudsin vabadusse karkudel, sai kogu maailm teada,
kui tugev on inimeste vabadusiha.
Hiinas kuulis Seong-Ho head sõnumit ja sai kristlaseks,
ja Lõuna-Koreasse jõudes oli kõik kui unenägu.
Kõik, millest olin mõelnud, unistanud ja palvetanud, läks täide.
Näiteks, unistus süüa kõht täis nt. kanarooga on läinud täide.
Ja mul oli unistus taas maa peal kõndida.
Kui jõudsin Lõuna-Koreasse,
sain valitsuselt uue jala- ja käeproteesi, seega sain jälle kõndida.
President Trump austas Seong-Ho'd oma 2018. a. kõnes olukorrast riigis.
Tuntuse tõttu on Põhja-Korea nimetanud ta oma peasihtmärgiks.
Ta ütleb, et riigid peaksid survestama Hiinat
mitte andma ülejooksikuid välja Põhja-Koreale,
kus nad võivad saada surma või eluaegseks poliitvangiks.
Põhja-Korea vangilaagreis koheldakse poliitvange kui loomi, mitte inimesi
ja igaüks Põhja-Koreas teab seda hästi.
Seong-Ho töötab nüüd
inimõiguste ja 34 000 ülejooksiku kaitsjana Lõuna-Koreas.
Tema eeskuju on Martin Luther King,
ja see endine lapskerjus kohtub nüüd maailma liidritega.
Minu sõnum on, et põhjakorealastel on õigus elada vabaduses,
ja vabade demokraatiate elanikel
on vastutus päästa need, kes on vangis ja suremas.
Neil on vastutus hoolitseda, et isegi need, kes on nälga suremas,
saaksid elada ja olla vabad nagu meiegi.
Hetkeolukorra kiuste usub Seong-Ho, et taasühinemine on võimalik.
Ma ei pea seda võimatuks, sest on selge, et Põhja-Korea on diktatuur,
ja minu teada pole ükski diktatuur maailmas kestnud igavesti.
Pealegi on mul mõte, et poliitikat tuleks teostada pikema plaaniga,
et vaba demokraatiat ja evangeeliumi saaks kuulutada põhjakorealastele
ning et taasühinemise järel tuleks lõimumine.
Seong-Ho palub kristlastel üle ilma palvetada.
Usun, et evangeeliumi tulek Põhja-Koreasse
ja Põhja-Korea süsteemi varisemine ei sõltu inimeste püüetest,
vaid Jumala käest.
Oleks hea, kui sa liituksid me palvega,
et saaksime taasühineda vabaks ja demokraatlikuks riigiks.
Chris Mitchell, CBNi Uudised, Soul, Lõuna-Korea.
Vaimustav lugu!
Aamen!
Just! Võitlus üleilmse usulise tagakiusamise vastu
tõuseb sel nädalal tulipunkti pealinnas Washington'is.
Rahvusvaheline usuvabaduse tippkohtumine
koondab tavatuid liitlasi, kes ületavad poliitilised barjäärid,
et kaitsta õigust praktiseerida usku.
Tara Mergener teatab:
Usuline vägivald on 10 aasta jooksul võtnud ajaloolised mõõtmed,
koguni ootamatutes kohtades.
Tippkohtumisel siin, me riigi pealinnas,
tahetakse luua võimas, ehkki tavatu liit,
et rõhutada tagakiusatute viletsust ja otsida lahendusi.
Hamasi terrorirünnak Iisraelile oktoobris
mõjub tänavusele kohtumisele kainestavalt.
Rünnakuid Iisraelile ajendas Hamasi sügav usuline viha,
põhjatu ja ülevoolav antisemitism,
ning too rünnak ja praegune konflikt Gazas
võivad seada ohtu kogu maailma stabiilsuse.
Hiinast ja Põhja-Koreast Aafrikani, Lähis-Idani ja kaugemale
kannatab tagakiusu hinnanguliselt 360 miljonit kristlast,
ja üle kümne tapetakse iga nädal usu pärast.
Meid ründavad nii paljud vaenlased,
olgu Venemaa või Iraan; Türgi ründab Aserbaidžaani kaudu Armeeniat;
ja peaaegu kõikide taoliste olukordade lahutamatuks ühisnimetajaks on usk.
Ühtki usukogukonda ei säästeta.
Rünnakud usuvabadusele puudutavad iga kultuuri, rahvast,
religiooni ja poliitilist süsteemi üle ilma.
Ootamatuid juhtumeid tekib nüüd
isegi väljakujunenud demokraatiates, nagu Jaapan ja Soome.
Valitsused üle ilma rikuvad pahatihti õigust praktiseerida oma usku.
See sõnum kõlab tippkohtumisel taas valjusti ja selgesti
läbi isiklike tunnistuste.
Seisan täna siin teie ees, andes tunnistust režiimi kuritarvitustest
ning esindades tuhandeid, keda on piinatud või hukatud Iraani vanglais.
Suurte erimeelsuste ajal
on riigi pealinn võimsa parteideülese liikumise kese,
et juristid ja poliitikud üle ilma saaksid kaitsta igaühe õigust
vabalt uskuda.
Oleme toonud mõned väga 'progressiivsed' demokraadid
kokku mõne sotsiaalselt väga konservatiivse vabariiklasega.
Oleme nt. kutsunud Ameerika Ateistide esindajaid.
Ses mõttes on see üpris vaimustav liikumine
ja paljuski positiivne vastukaal lahkmeelele nii paljudel rinnetel.
Tagakiusu küsimuse kõrval edendatakse erikoosolekuil
uskudevahelist dialoogi rahu nimel,
samuti rahvusvahelise koostöö projekti
ja USA seadusloomet.
Näis, kas saame käia välja mingi kava, mille saaksime esitada Kongressile
püsivama lahenduse väljatöötamiseks.
Korraldajate sõnul on põhisiht
vältida parteipoliitikat ja survestada valitsusi suhtuma usuvabadusse
kui olulisse välispoliitika küsimusse, aga ka kui põhilisse inimõigusesse.
Washington'ist, Tara Mergener, CBNi Uudistele.
Tänan! Järgnevalt, ühe mehe elusiht - tuua puhas joogivesi kõikjale üle ilma.
CBNi värskeim teos 'Kuidas uskuda tervendavalt'
Paljud teist, kristlastest, usuvad Jeesusesse, pattude andestamisse,
taevasse pääsemisse.
Ent uskuda saab veel mõndagi: et taevariik võib tulla sinu juurde,
et Jumala tahe võib sündida nagu taevas, nõnda ka maa peal.
Sillutage oma usuteed
väärt abimaterjaliga 'Kuidas uskuda tervendavalt',
mis sisaldab Gordon Robertson'i eksklusiivset videot.
Paluge konkreetselt, ja Jumal vastab konkreetselt!
Gordon õpetab netis, kuidas paluda tervenemist!
Kui loed Jumala nimesid, mõistad sa Tema tõelist olemust.
Helistage täna, et saada töövihik oma usu tugevdamiseks.
Pane käsi peale, ja palume väga konkreetselt!
Kuulutan sulle täna, et Jumala riik tuleb su ligi.
Helistage numbril 1-800-700-7000!
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime seost popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:00 CBNi uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson'iga!
Rääkige, mis selles on.
CBNi tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline!
Näete, mida peate teadma, et elada tervemat elu!
Vaadake Tervet Elu teisipäeval kell 20:30 CBNi uudistekanalilt.
Jätkame uudistega.
Texas’e mees palus misjonireisil klaasikest vett
ja sattus silmitsi karmi tõsiasjaga:
enamusel inimestel ilmas pole juua puhast joogivett.
Siis kuulis Chris Beth, et Issand ütles kaks sõna: Aita neid!
Nüüd, 10 aastat hiljem, on 250 000 perekonnal üle 20 riigis puhas vesi.
Charlene Aaron teatab sest tavatust loost.
Oma siinsest peakorterist Põhja-Texas’es
täidab Ämbriteenistus oma ülesannet kuulutada Jumala armastust
ohutu ja puhta joogivee pakkumisega
Põhja-, Lõuna- ja Kesk-Ameerikas, Aasias ja Aafrikas.
Oleme jaganud filtreid vist juba pea 30 riigis.
Hetkel oleme töös ca 12 riigis.
Tütrega 2012. a. misjonireisil Brasiilia Amasoonias viibides
nägi Texas’e ärimees Chris Beth oma silmaga,
mida tähendab puhta vee puudumine,
kui temalt küsiti, kas tal on janu.
Ootasin, et naine avab külmkapi ja võtab välja veepudeli.
Tema aga astus hoopis lauakesele oma maja ees
ja kummardus alla kahe kruusiga,
mis olid vormitud, sobimatud ja pragulised,
ja ta täitis need kaks kruusi jõeveega.
Nähtust šokeeritud Beth ütles,
et järgnenut poleks ta osanud ette kujutadagi.
Ma polnud eales kuulnud Jumala häält.
Arvasin hoopis, et kui keegi väidaks end kuulvat Jumala häält,
siis ma mõtleks: mida värki?
Aga mina kuulsin tõesti, kuulsin Temalt selgesti kaht sõna: Aita neid!
Beth hakkas otsima võimalusi aitamiseks kohe koju naastes.
Ta leidis vastuse ühest Dallase kämpingutarvete poest,
kus nägi filtrit, milles kasutati kunstneeru tehnoloogiat.
Selle abil saab ka eemaldada kahjulikke baktereid saastunud veest.
Selle saab kinnitada suvalise ämbri või nõu külge.
Panin siia kohaliku järve vett.
Nüüd vaatame, kas saame teha sellest puhast vett.
Suuname filtri alla ja laseme läbi selle vett puhtasse tassi.
Ja, nagu näete, vesi voolab ämbrist vooliku kaudu filtrisse.
Filter püüab kinni kogu mustuse, prahi, parasiidid -
kõik, mis inimesi saastunud pinnavee joomisest haigeks teeb,
ja lõpptulemus on selline.
Filtrite soetamisest sai alguse Ämbriteenistus,
kui Beth naasis Brasiiliasse
ning andis kogukondadele puhta, ohutu joogivee.
Täna kasvab see teenistus üle 20 riigis.
Viimased kümme aastat oleme jaganud välja vist üle 250 000 filtri,
seega oleme aidanud umbes 250 000 peret.
Ainuüksi mullu jagasime välja ca 35 000.
Üks peamisi sihtpunkte on Kibera agul Nairobis Keenias,
kus elab umbes 400 000 inimest.
Jäätmed heidetakse enamasti läbi aguli voolavasse jõkke,
mistõttu vesi on saastunud ning külvab haigust ja surma.
Darrell Larson on ekspordijuht Sawyer’i firmas,
mis valmistab filtreid selle teenistuse tarvis.
Meie filter on sama, mille võtavad kaasa matkajad ja vandersellid,
aga meie oleme nuputanud viisi
selle ühendamiseks maailmas väga levinud ämbriga.
Ja umbes nõnda Ämbriteenistus algaski.
Larson ütleb, et kui tema firmas,
mis annetab 90% oma aastakasumist puhta vee projektidele, saadi teada,
et Beth tahab pakkuda puhast vett kogu Kibera agulile,
taheti kohe kaasa lüüa.
Neil oli see suurepärane aguli kaart - kolm ruutmiili, 400 000 inimest,
kus leiti olevat 95 000 kodu,
ning Sawyer suisa annetas kõik need 95 000 filtrit.
Tänu sellele on päästetud elusid,
kuna vee tõttu haigestunute ja surnute arv on järsult langenud.
Kuuleme, et haiglatesse sattunute arv on varasemaga võrreldes nii väike,
et haiglaid tuleb sulgeda ja liita.
Tänu puhtale veele on saadud ka palju võimalusi evangeeliumi kuulutamiseks.
Vesi on meile nagu abinõu, mille kaudu saab kuulutada head sõnumit.
Nii saame teha tähtsaimat:
täita suurt misjonikäsu teha jüngriteks kõik rahvad.
Filter peab vastu üle 20 aasta, kui seda iga päev puhastada.
Igal väljajagatud filtril on kordumatu vöötkood,
mis võimaldab Beth’il ja ta tiimil jälgida filtri käekäiku,
aga ka nende perede ja kogukondade ihulikku ja vaimulikku tervist.
Mulle on olnud õnnistuseks näha emasid,
kes 10 aasta eest
ei pannud oma lastele nimegi, kuna teadsid, et nood surevad pea.
Nüüd saavad nad tänu sellele lihtsale abinõule esimest korda puhast vett.
Lihtne abinõu, mis on tunduvalt muutnud ka Beth’i enda elu.
Enne viimast 10 aastat polnud mul sidet kirikuga.
Ma polnud koguni kuigi hea Jeesuse järgija.
Nüüd näen, kuidas Ta teeb tööd iga päev,
ja see on andnud mulle usu,
mida ma poleks vist ealeski saanud, kui poleks näinud Tema taolist tööd.
Charlene Aaron, CBNi Uudised, Houston.
Järgnevalt, uus üritus kasvatada vaimulikku valmisolekut sõjaväes.
Kuidas kaplanaat aitab muuta USA sõdurite elu. Kohe pärast pausi!
Kogu maailm paneb tähele!
Siin Lähis-Idas käib kõva diplomaatiline köievedu.
Vaadake lähemalt saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont teisipäeval kl 20:00 CBNi Uudistest.
Orvu Väljavaade tahab armastada ja teenida riskilapsi,
aidata neil hoida peresid koos,
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Kas lööd ka kaasa?
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Täna räägime, kuidas uskuda läbinisti,
jõudmaks niikaugele, et uskuda tervendavalt!
Võite saada kogumiku 'Kuidas uskuda tervendavalt'.
Võid tunda Jumala ligiolu, isegi vähihaiglas.
Tervendab Päästja, mitte inimene. Inimene on vaid abivahend.
Sinust voolavad elava vee jõed.
Saate ainukordse video, töövihiku ja erikoolituse.
Helistage või vaadake netist juba täna!
Jätkame saadet. Kas USA sõjavägi on allakäigul?
Värvatute arv on kahanenud kõikides väeliikides,
ja üleilmsete konfliktide kasvades ütlevad mõned seadusandjad:
Tuleb tegutseda, tugevdada USA julgeolekut!
Kõnes Heritage Foundation'is ütles Mississippi senaator Roger Wicker:
Sõjavägi on 10 aastat olnud allakäigul, kuna USA kaitserahasid kärbitakse.
Kõik, ÜRO ja meie töötajad, demokraadid ja vabariiklased, ütlevad:
Praegu on ohtlikem aeg!
Millega me siis vastame kümneaastasele allakäigule?
Arvan, et vajame massiivset kasvu kaitsekulutustes.
Heritage Foundation on avaldanud 2024. a. sõjajõu indeksi.
Teist aastat järjest on USAle antud hindeks 'nõrk'.
Pentagon tegeleb uue vajadusega me sõjajõududes,
mida üks juht nimetas 'vaimulikuks valmisolekuks'.
Julgeolekukorrespondent Caitlin Burke uurib,
miks me sõjavägi vajab üha enam kaplaneid.
Esmakordselt pärast külma sõda suurendab merevägi kaplanite arvu.
Üksnes tänavu on eesmärgiks täita 70 kohta tegevteenistuses,
mis tagaks kaplani iga hävitaja pardale.
Laevadel, väeüksustes, kus on kaplan,
on tunduvalt vähem halba käitumist ja märke stressist.
Kontradmiral Gregory Todd teenib mereväe peakaplanina.
See amet hõlmab ka merejalaväge ja rannavalvet.
Karjääri jooksul on Todd töötanud kaplanina kõigis kolmes väeliigis,
aidanud 11. sept. rünnaku ohvreid
ning teeninud nii Iraagis kui Afganistanis.
Kaplaniameti iseäralik külg on,
et parimad hetked esinevad halvimail aegadel.
sest sinu kohus on tuua Jumal sesse olukorda.
Kuna kasvavad vaimse tervise probleemid,
mis ohustavad kõiki sõjaväelasi, ütleb Todd: Kaplanid on odaots.
Sageli oleme esimesed abistajad, kui tekivad stressiprobleemid.
On argiseid stressifaktoreid, mille puhul saame anda abi taastumiseks.
Ent teeme ka koostööd partneritega vaimse tervise maailmas,
kui mingi stressifaktor muutub palju tõsisemaks kui tavaliselt.
Columbia, Duke'i ja Harvard'i ülikoolide uuringute kohaselt
teevad vaimsete praktikatega tegelejad 50-80% vähem enesetappe
ja neil on 60% vähem depressiooni.
Todd'i sõnul on Pentagoni otsus suurendada kaplanaati
püüd inimesi paremini aidata - uus rõhuasetus 'vaimulikule valmisolekule'!
Nüüd peab ta leidma uusi töötajaid,
ja ta loodab, et uus põlvkond vastab kutsele.
Kaptenmajor Saul Burleson ütleb,
et olles kaplan Emory Ülikoolis, pani Jumal ta südamele teenida sõjaväes.
Mundreis mehi ja naisi vaadates mõistsin, et nad on inimesed,
kes pühendavad oma elu millelegi suuremale kui nad ise,
teenivad põhiseadust, toetavad ja kaitsevad me võõrandamatuid õigusi.
Nüüd teenib Burleson mereväe kaplanina laeval USS Macon Island.
Ta meremehed on pea sama vanad kui tudengid, kellega ta kord töötas,
ent tema töökohustused on üpris erinevad.
Oleme oma meremeeste, merejalaväelaste, rannavalvurite seas
ja teenime kõigis neis harudes mundreis mehi ja naisi,
kus iganes nad ka pole: laeva pardal, Atlandi või Vaiksel ookeanil,
merejalaväelastega kõrbes või Arktikas.
Oleme nendega kõikjal.
Vahel viskan nalja: Minu töö on tolgendada ringi teie töö juures.
Ent tegelikult on su kohus olla nendega, jutustada lugusid,
minna masinaparki, olla kohal.
Ja selle elulise sideme tõttu hakkab toimuma muutus - kellelgi on vajadus,
keegi hüüab: Kaplan, on teil hetk aega? Vastus on alati jaatav!
Kolonelleitnant Brandon Moore on maaväekaplan.
Töötanud aastaid sõdurite seas,
on ta nüüd kaplanikooli värbaja Fort Jackson'is.
Kaplanaat on suurim just maaväes,
ning Moore'i sõnutsi ei üritata seal kasvada, vaid püsida.
Tahame värvata kõige pädevamaid.
Otsime umbes 300 (kaplanit) aastas, ent kui mõelda kõikidele nõuetele,
on raske leida pädevaimaid, kes tahaksid teenistust jätkata.
Sõjaväekaplaneilt eeldatakse
sama vanust ja kehalist vormi nagu teisteltki sõjaväelastelt.
Lisaks nõutakse haridust:
bakalaureusekraadi, magistrikraadi teoloogias või muus religiooniaines
ja ka ametialast teenistuskogemust.
Sõdurid peavad väga paljust loobuma,
kuid nad ei peaks loobuma usust,
seega soovime parima pädevusega kaplaneid kõikidest usurühmadest.
Nooremleitnant Michael Englesgjerd on maaväe kaplanikooli kandidaat.
Ta tundis kutset sõdurite teenimiseks pärast oma väeteenistust.
Kaplaniõppes õpib ta nägema enda kõrval teenivaid mehi ja naisi
hoopis teises valguses.
See on väga raske amet,
ja seminaris teenimist õppides
teeksin nagu samas paigas täiesti teist asja
ja saan õppida neist kogemustest,
samas pidades ikka veel harjuma uue arusaamaga kaplaniametist.
30-aastase teenistuse järel nimetab admiral Todd
relvajõududes teenivate meeste-naiste aitamist pühaks auks ja eesõiguseks.
Ütlesin: Olgu, Issand, teen seda neli aastat, teen ühe missiooni!
See oli üle 30 aasta tagasi!
See karjake läheb ju sulle hinge!
Ja siis tuli uus palve: Issand, teen seda niikaua, kui Sul on vaja,
sest teen seda meelsasti ja rõõmuga!
Aga ma ei suuda otsustada, millal koju minna! Sina pead seda ütlema!
Nii olen ikka siin - kuni merevägi ütleb:
Nüüd pead koju minema! Oled liiga vana, mine nüüd koju!
Hetkel oodatakse mereväkke 70 lisakaplanit,
ent Todd eeldab veelgi suuremat vajadust.
Sama teed lähevad ilmselt ka merejalavägi ja rannavalve.
Caitlin Burke, CBNi Uudised, Washington.
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis maailmas toimub ja kuidas selle pärast palvetada.
Vaadake CBNi uudiseid!
Sest tõde loeb!
Tööpäeviti kell 8:00 CBNi uudistekanalil.
Täna räägime, kuidas uskuda läbinisti,
jõudmaks niikaugele, et uskuda tervendavalt.
Õpite oma usule vajalikku
sellest imelisest kogumikust 'Kuidas uskuda tervendavalt'.
Võid tunda Jumala ligiolu isegi vähihaiglas!
Vaadake neid hämmastavaid tervenemislugusid.
Teadsime 100%, et ses oli Jumala käsi.
Ja näen, et Ta on võimatut suutev Jumal, et miski pole Talle võimatu!
Saate innustust oma eluks!
Sinu ihust voolavad elava vee jõed.
Tervendab Päästja, mitte inimene. Inimene on vaid abivahend.
Võite saada kogumiku 'Kuidas uskuda tervendavalt'.
Võid selle kindlasti saada! Jeesus tuli sinu pärast!
Saate ainukordse video, töövihiku ja erikoolituse,
kui hakkate CBNi partneriks.
Helistage või vaadake netist juba täna!
Tänapäeva teadusvallast väljaspool on vägi, mis ei allu loogikale.
Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitas üle võimatutest olukordadest.
See oli lihtsalt täielik ime! - Palve toimib!
Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi Uudiste ja CBNi Pere kanalitel.
Laadige alla CBNi Uudiste äpp!
Kõik uudised ühest kohast!
Teated uudistest!
Vaadake CBNi uudistekanalit otse!
CBN uudised, sest tõde loeb!
Hankige CBNi Uudiste äpp juba täna!
Nädalasaate lõpuks häid uudiseid ärkamisrindelt!
Jah, Vaimu väljavalamine,
mis algas 2023. a., jätkub ka vastalanud aastal.
Sotsmeediakanalil X
märkis evangelist Matt Brown ühingust Mõtle Igavikuliselt,
et mitmel uusaastaüritusel osales kokku üle 100 000 inimese,
sh 55 000 Atlantas iga-aastasel Igatsuskonverentsil.
Brown'i sõnul on peale selle miljoneid,
kes kogudustes palvetasid uue aasta pärast,
samuti paljusid, kes paastusid ja palvetasid 2024. a. algnädalail.
Ja mina, George, valmistun suunduma Asbury Ülikooli Kentucky's -
neil oli aasta eest suur Vaimu liikumine - vaatama, kuis neil läheb.
Kristlikud nädalauudised saidki läbi!
Õnnistud nädalavahetust!
Tõlge: Sulev Kivastik